মোশাররফ হোসেন খান : আমার শিক্ষাজীবন মাদরাসা ও কলেজে কেটেছে। হোমিও মেডিক্যাল কলেজেও কেটেছে তিন বছর। পড়েছি বাঁকড়া-মুকুন্দপুর আলিয়া মাদরাসা, যার প্রতিষ্ঠাতা আমার আব্বাজান, সেখানে। তারপর চাকলা, হামিদপুর, আগরদাড়ি, বাহাদুরপুর (ফরিদপুর), যশোর সিটি কলেজ, যশোর হোমিও মেডিক্যাল কলেজ প্রভৃতি শিক্ষাপ্রতিষ্ঠানে। ছাত্র হিসেবে খারাপ ছিলাম না। তাই যখন যেখানেই পড়েছি ছাত্র, শিক্ষক ও আশপাশের সুধীদের অকৃপণ ভালোবাসা ও দোয়া পেয়েছি।